ddrg/super_eurlex huggingface dataset:
(3)

Lisas on esitatud täiendavad üksikasjad algatuse teema, eesmärkide ja tausta kohta. Täpsemalt selgitatakse selles, et nende fossiilkütusetoodete hulka kuuluvad nafta, maagaas ja süsi. Lisas selgitatakse välja pakutud / taotletud keelu kohaldamisala, mis peaks korraldajate sõnul hõlmama mis tahes kaudset või otsest tutvustamist või reklaami ning tasuta või tutvustamise eesmärgil levitamist või mis tahes sponsorlussuhet; keeldu tuleks kohaldada nii veebiväliselt kui ka veebis ning see peaks hõlmama reklaami ja sponsorlust eelkõige spordi, hariduse, teaduse, avalike ürituste ja kolmandate isikute meediaürituste kontekstis. Algatuse tegemise põhjuseid selgitatakse lisas järgmiselt: 1) „fossiilkütused süvendavad kliimakriisi ja neid ei tohiks reklaamida“; 2) „fossiilkütused on tekitanud rahvatervise kriisi ja neid ei tohiks reklaamida;“ 3) „fossiilkütuse ettevõtted eksitavad tarbijaid ja on tehtud kindlaks, et mõned neist rikuvad reklaamisuuniseid;“ 4) „fossiilkütuse sponsorlusi kasutatakse poliitilise juurdepääsu saamiseks“.
(4)

6. jaanuaril 2021 komisjonile saadetud kirjas taotlesid Madalmaad otsuse 2008/477/EÜ artikli 2 lõike 2 kohast üleminekuperioodi, et säilitada kahe eespool nimetatud aegtihendusdupleksi rakendava loa kehtivus kuni nende kehtivusaja lõpuni. Need load anti asutuse Agentschap Telecom van het Ministerie van Economische Zaken en Klimaat otsustega. Ühe loa viitenumber on AT-EZK/7635162 ja toimiku number 6781570-G1 ja see kehtib 3. jaanuarist 2013 kuni 2. jaanuarini 2030 ning teise loa viitenumber on AT-EZK/7937970 ja toimiku number 6697351 ja see kehtib 11. maist 2010 kuni 11. maini 2030.
(4)

3. mai 2019. aasta teenustaseme kokkuleppes on muu hulgas sätestatud, et PMO osutatavate teenuste ulatust võib laiendada nii, et see hõlmaks nõukogu peasekretariaadi töötajate kutsehaiguste ning õnnetusjuhtumite vastase kindlustuse haldamist. Arvestades, et selle kindlustuse tingimused on kõikide institutsioonide jaoks ühised ning et PMO-l on olemas vajalik suutlikkus ja kogemused, on asjakohane usaldada selliste teenuste osutamine PMO-le.
(14)

Muud erifunktsioonid peaksid toetama ETIASe riiklikke üksusi taotluste mitteautomaatsel menetlemisel, kui nad hindavad ohte. Tarkvara peaks võimaldama teha väljavõtteid ETIASe kesksüsteemis talletatud piiratud andmetest, et hõlbustada ETIASe riiklike üksuste juurdepääsu muudele ELi infosüsteemidele või andmebaasidele (Schengeni infosüsteem (SIS), viisainfosüsteem (VIS), riiki sisenemise ja riigist lahkumise süsteem (EES) või Eurodac) või nende aluseks olevates riiklikes süsteemides sisalduvale teabele, mis on seotud taotluste automaatse menetlemise käigus saadud päringutabamusega. ETIASe infosüsteem tuleks välja töötada nii, et faile saaks luua automaatselt ja et ETIASe riiklikud üksused saaksid teha neist väljavõtteid, kui nad hindavad taotlusi mitteautomaatse menetlemise käigus kooskõlas määruse (EL) 2018/1240 artikliga 26 või 28. On vaja teha kindlaks need funktsioonid ja andmeelemendid, mis tuleks automaatselt ette valmistada faili osana, sõltuvalt päringutabamusest, mis saadakse taotluste automaatsel töötlemisel. Lisaks peavad tarkvaral olema erifunktsioonid, mis võimaldavad teha andmetest väljavõtteid riiklike kaebemenetluste raames ning laadida üles riskihindamise tulemused ja salvestada riiklike kaebemenetlustega seotud andmeid. Riskihindamise tulemuste üleslaadimise tarkvara erifunktsioonid ei tohiks võimaldada üles laadida reisiloa väljastamise või sellest keeldumise otsuse põhjendust.
(4)

17. detsembril 2020 tegi Ühendkuningriik väljaastumislepingu kohases ühiskomitees ühepoolse deklaratsiooni, mis kanti koosoleku protokolli ja milles esitati tava, mille ta kavatses kehtestada seoses lihatoodete impordiga Suurbritanniast Põhja-Iirimaale kuni 30. juunini 2021. Ühendkuningriigi deklaratsiooni kohaselt järgitakse lihatoodete importimisel Suurbritanniast Põhja-Iirimaale järgmisi tingimusi: i) nende suhtes kohaldatakse ohutu veo korda alates Suurbritannias asuvast määratud väljumiskohast Põhja-Iirimaal asuvatesse supermarketitesse; ii) neid müüakse ainult lõpptarbijatele Põhja-Iirimaal asuvates supermarketites ja neid ei müüda muudele ettevõtjatele toiduahelas; iii) neile lisatakse Ühendkuningriigi pädevate asutuste väljastatud ametlikud veterinaarsertifikaadid (mis põhinevad värske liha, hakkliha ja lihavalmististe puhul kasutatavatel olemasolevatel näidistel), ning iv) need pakendatakse ja sildistatakse lõpptarbimiseks ning kannavad märgistust „These products from the United Kingdom may not be sold outside Northern Ireland“ („Neid Ühendkuningriigist pärit tooteid ei tohi müüa väljaspool Põhja-Iirimaad“). Samuti märkis Ühendkuningriik, et kõnealusel ajavahemikul on Ühendkuningriik jätkuvalt täielikult vastavuses protokolli 2. lisas loetletud liidu õiguse sätetega, mida kohaldatakse lihatoodetele. Liit tegi ühepoolse deklaratsiooni, võtmaks teadmiseks Ühendkuningriigi ühepoolses deklaratsioonis esitatud tava.
(2)

Direktiivi 2009/103/EÜ artiklis 2 on sätestatud, et kõnealuse direktiivi artikli 8 kohaldamine sõidukite suhtes, mille põhiasukoht on kolmandas riigis, sõltub liikmesriikide liikluskindlustuse rahvuslike büroode ja sellise kolmanda riigi liikluskindlustuse rahvusliku büroo vahel lepingu sõlmimisest. Olles tihedas koostöös liikmesriikidega kindlaks teinud, et selline leping on sõlmitud, peaks komisjon määrama selleks, et kõnealuse direktiivi artiklit 8 saaks selliste sõidukite suhtes kohaldada, kindlaks kõnealuste sõidukite suhtes selle sätte kohaldamise kuupäeva ja sõidukitüübid, mille suhtes seda sätet kohaldatakse.
Artikkel 11

Projektiüksus

2. Kui lõikest 3 ei tulene teisiti, on ELi missiooni ülem volitatud kasutama liikmesriikide või kolmandate riikide rahalist panust, et rakendada täitevvolitusteta projekte, mille puhul on leitud, et need täiendavad järjekindlal moel EUTM Mozambique’i teisi tegevusi. Sellisel juhul sõlmib Euroopa rahutagamisrahastu operatsioonide haldur otsusega (ÜVJP) 2021/509 asutatud komitee heakskiidu korral kõnealuste riikidega kokkuleppe, millega reguleeritakse eelkõige erikorda seoses kolmandate isikute esitatud kaebuste lahendamisega, mis puudutavad kahju, mida ELi missiooni ülem on põhjustanud oma tegevuse või tegevusetusega kõnealustelt riikidelt saadud rahaliste panuste kasutamisel.
(5)

Komisjon jälgib riiklike kavade kohaldamist, nende tõhusat toimimist ja kava suutlikkust tagada, et määruse (EÜ) nr 1224/2009 artikli 33 kohaselt komisjonile esitatud andmed oleksid terviklikud, õiged ja esitatud õigusaktis ettenähtud tähtaegade jooksul. Kui komisjoni leiab määruse (EÜ) nr 1224/2009 X jaotise kohaselt tehtud kontrolli, inspekteerimise ja auditeerimise tulemuste põhjal, et riiklikes kontrollikavades on vaja teha muudatusi, peaksid liikmesriigid oma kava vastavalt muutma,
(2)

Algatuse eesmärgid on määratletud järgmiselt: „ELi loomkatsete keeld kosmeetikatoodetele andis lootust Euroopale, kus loomad kosmeetika pärast enam ei kannata ega sure. See lootus on purunenud. Ametiasutused nõuavad endiselt kosmeetikatoodetes kasutatavate koostisainete loomkatseid, mis on vastuolus üldsuse ootuste ja soovidega ning seadusandjate tahtega. Samas ei ole meil kunagi olnud selliseid võimsaid mitteloomseid abivahendeid ohutuse tagamiseks või sellist kuldset võimalust muuta põhjalikult inimeste ja keskkonna kaitset. Euroopa Komisjon peab toetama ja tugevdama keeldu ja üleminekut loomakatsevabale ohutuse hindamisele.“
(4)

Lisas on esitatud täiendavad üksikasjad algatuse teema, eesmärkide ja tausta kohta. Korraldajad tervitasid asjaolu, et liit juba võtab ennetavaid meetmeid kliimamuutuste vastu võitlemiseks. Nad väidavad, et tarbijad nõuavad üha enam selget ja läbipaistvat teavet toodete kohta, mida nad ostavad. Nad viitavad muude sarnaste algatuste ja märgiste edule, mis näitavad toiduainete toiteväärtust või annavad teavet toodete keskkonnamõju kohta. Kuna tegemist on peamiselt eraalgatustega, väidavad korraldajad, et lähenemisviis ja rakendamine ei ole kogu liidus ühtlustatud. Nende arvates peaks kavandatav Euroopa ökomärgis olema kohustuslik, pakkudes kogu liidu jaoks ühtset tähistust, mis põhineb ühesugusel arvutuskäigul. Kasutatavate arvutusmeetodite valik peaks põhinema teaduslikel tõenditel ning märgis peaks olema tarbijatele kergesti kättesaadav (näiteks toote vöötkood, mida saab skaneerida).
(1)

Direktiivi 2001/83/EÜ artikli 54a lõikes 1 on sätestatud, et retsepti alusel väljastatavatel ravimitel peavad olema kõnealuse direktiivi artikli 54 punktis o osutatud turvaelemendid, välja arvatud juhul, kui ravim on lisatud loetellu kõnealuse direktiivi artikli 54a lõike 2 punktis b osutatud menetluse kohaselt. Delegeeritud määruse (EL) 2016/161 I lisas on esitatud loetelu retsepti alusel väljastatavatest ravimitest või ravimiliikidest, mis ei pea kandma turvaelemente, võttes arvesse ravimite või ravimiliikide võltsimise riski ja võltsimisest tulenevat riski. Retsepti alusel väljastatav ravim tsink-D-glükonaat ei ole sellesse loetellu kantud.
(4)

23. juunil 2021 teavitas Šveits komisjoni sellest, et ta väljastab koostalitlusvõimelisi vaktsineerimistõendeid üksnes selliste COVID-19 vaktsiinide puhul, millele on antud Šveitsis müügiluba. Need on praegu COVID-19 vaktsiinid Comirnaty, Moderna ja Janssen, mis vastavad COVID-19 vaktsiinidele, mis on hõlmatud määruse (EL) 2021/953 artikli 5 lõike 5 esimese lõiguga. Lisaks teatas Šveits komisjonile, et ta väljastab COVID-19 vaktsineerimistõendid pärast iga doosi manustamist ning märgib selgelt, kas vaktsineerimiskuur on läbitud või mitte.
(3)

Liikmesriikide programmide koostamiseks tuleks iga-aastased jaotused esitada 2018. aasta hindades, et määrata kindlaks vahendid, mis on tegelikult kättesaadavad pärast seda, kui nendest on maha arvatud komisjoni algatusel antav tehniline abi ja halduskulude jaoks antav toetus. Läbipaistvuse huvides tuleks jaotused esitada ka jooksevhindades,
(12)

Liikmesriikide programmide koostamiseks tuleks konkreetsed iga-aastased jaotused esitada jooksevhindades, et võtta arvesse 2 % indekseerimist aastas vastavalt määruse (EL) 2021/1060 artikli 109 lõike 1 kolmandale lõigule, et määrata kindlaks vahendid, mis on tegelikult kättesaadavad pärast seda, kui neist on maha arvatud toetus Euroopa ühendamise rahastule, komisjoni algatusel antav tehniline abi, eraldis Euroopa linnaarengu algatusele otsese või kaudse eelarve täitmise raames, vahendid uuenduslikke lahendusi toetavale riikidevahelisele koostööle ESF+ otsese või kaudse eelarve täitmise raames ning piirkondadevahelised innovatsiooniinvesteeringud otsese või kaudse eelarve täitmise raames,
(17)

Komisjon leiab, et Taani, Saksamaa, Hispaania, Prantsusmaa, Itaalia, Läti, Ungari, Madalmaade, Portugali, Rumeenia, Soome ja Rootsi riiklike LHÜde eraldamise tabelite teatatud muudatused on kooskõlas otsusega 2011/278/EL. Seepärast tuleks anda põhihaldajale korraldus sisestada need muudatused Euroopa Liidu tehingulogisse,
(6)

Kanadas on mittekeskselt kliiritavate tuletislepingutega seotud tehingute suhtes kohaldatav õigus- ja järelevalvekord ning vastavad riiklikku sundi käsitlevad sätted kehtestatud Kanada finantsasutuste järelevalveasutuse (Office of the Superintendent of Financial Institutions (OSFI)) suunistes E-22 „Tagatisnõuded mittekeskselt kliiritavate tuletisinstrumentide puhul“ (Margin Requirements for Non-Centrally Cleared Derivatives) ja B-7 „Tuletisinstrumendid: usaldusväärsed tavad“ (Derivatives Sound Practices) (edaspidi koos „suunised“). Suuniste mittejärgimine võib kaasa tuua suunistega reguleeritavate üksuste tegevuseks vajaliku tegevusloa läbivaatamise. OSFI kohaldab Kanadas föderaalseadustega reguleeritavate finantsasutuste (FRFI) suhtes usaldatavusnõudeid ja teeb FRFIde üle järelevalvet ning vastutab kõigi OSFI suuniste järgimise järelevalve ja nende täitmise tagamise eest. FRFId on pangad, välispankade filiaalid, finantsvaldusettevõtjaid, usaldusühingud ja laenu andvad äriühingud, krediidiühistud, kooperatiivsed jaeühistud, elukindlustusettevõtjad, vara- ja kahjukindlustusandjad ning kindlustusvaldusettevõtjad. Suunistega kehtestatakse tagatise ja muude riskimaandamismeetodite miinimumstandardid, mida kohaldatakse FRFIde poolt mittekeskselt kliiritavate tuletisinstrumentidega tehtavate tehingute suhtes. Suunis B-7 jõustus 2014. aasta novembris, kuid suunis E-22 jõustus 2017. aasta juunis ning mõned selle nõuded rakendatakse järkjärgult kooskõlas rahvusvahelise raamistikuga ja viiakse kooskõlla delegeeritud määruses (EL) 2016/2251 juba ette nähtud järkjärgulise rakendamisega.
(1)

Euroopa Liidu lepingu artikli 21 lõike 1 teises lõigus on sätestatud, et liit püüab arendada suhteid ja partnerlust kolmandate riikide ja rahvusvaheliste, piirkondlike või ülemaailmsete organisatsioonidega, kes jagavad esimeses lõigus osutatud põhimõtteid. Nimetatud teises lõigus sätestatakse samuti, et liit peab edendama mitmepoolsete lahenduste leidmist ühistele probleemidele, eelkõige Ühinenud Rahvaste Organisatsiooni raamistikus.
(13)

Usaldatavusstandardi CPS 226 kohaselt tuleb muutuvtagatist arvutada ja nõuda iga päev ning muutuvtagatise summad arveldada „viivitamata“. APRA on avalikult väljendanud ootust, et praktikas toimub muutuvtagatise arveldamine T+1 alusel (kus T on lisatagatise nõude kuupäev). Selline arveldustähtaeg ei pruugi aga olla igas olukorras järgitav, näiteks ajavööndi ja piiriüleste kaalutluste tõttu. Seetõttu on APRA vastu võtnud printsiibipõhise nõude muutuvtagatise kiireks arveldamiseks, et saavutada tulemus, mis on kooskõlas muude ülemaailmsete regulatiivsete nõuetega muutuvtagatise arveldamise ajastamise kohta. Delegeeritud määruse (EL) 2016/2251 artiklis 12 on nõutud, et kõik sellise börsivälise tuletistehingu vastaspooled, mida ei kliirita keskse vastaspoole kaudu, vahetavad muutuvtagatist iga päev või kohandavad sellest lähtudes alustamise tagatise arvutamiseks kasutatavat riski võimendustagatise perioodi. Usaldatavusstandardis CPS 226 muutuvtagatise suhtes sätestatud korda tuleks käsitada samaväärsena üksnes juhul, kui selle korraga saavutatakse samaväärne tulemus kui määruse (EL) nr 648/2012 nõuete kohaldamisega. Seepärast tuleks sätestada sellesisulised tingimused.
(4)

Komisjon sai 1. septembril 2013 tehnilise nõuande (4) Euroopa Väärtpaberiturujärelevalvelt (ESMA) USA õigus- ja järelevalvekorra ning riiklikku sundi käsitlevate sätete kohta seoses muu hulgas operatsiooniriski maandamise tehnikate ja tagatistega, mida kohaldatakse keskse vastaspoole kaudu kliirimata börsiväliste tuletislepingute suhtes. ESMA keskendus oma tehnilises nõuandes aga eeskirjadele, mille olid välja andnud kaubafutuuridega kauplemise komisjon (Commodity Futures Trading Commission, CFTC) ja väärtpaberite ja börsitehingute komisjon (Securities and Exchange Commission, SEC) ning mis ei hõlmanud eeskirju, mida kohaldatakse vastaspoolte suhtes, keda reguleerivad Föderaalreservi Süsteemi nõukogu (Board of Governors of the Federal Reserve System, FRS), pangajärelevalve büroo (Office of the Comptroller of the Currency, OCC), föderaalne hoiuste kindlustamise korporatsioon (Federal Deposit Insurance Corporation, FDIC), põllumajanduskrediidiamet (Farm Credit Administration, FCA) ja föderaalne eluasemerahastamise amet (Federal Housing Finance Agency, FHFA) (ühiselt „USA usaldatavusnõuetega seotud reguleerivad asutused“).
(11)

Nagu on sätestatud Brasiilia tagatiseeskirjades, kuuluvad selle kohaldamisalasse kõik vastaspooled, mis on finantsasutused või muud BCB reguleeritavad krediidiasutused ja investeerimisühingud, mille puhul on kohaldamisalasse kuuluvate tehingute keskmine tinglik koguväärtus tegevusgrupi lõikes üle 25 miljardi Brasiilia reaali. Kohaldamisalasse kuuluvad tehingud hõlmavad mitmesuguseid börsiväliste tuletisinstrumentidega tehtud tehinguid, mis on samaväärsed määruses (EL) nr 648/2012 sätestatutega, välja arvatud sellised füüsiliselt arveldatavad kaubatuletisinstrumendid peale kulla tuletisinstrumentide (neid käsitatakse kohaldamisalasse kuuluvate tehingutena), mis on hõlmatud liidu tagatiseeskirjadega, kuid mitte Brasiilia tagatiseeskirjadega; ning aktsiaoptsioone, mis on hõlmatud Brasiilia tagatiseeskirjadega, kuid mille suhtes kohaldatakse delegeeritud määruse (EL) 2016/2251 alusel ajutist erandit. Lisaks ja sarnaselt liidus kohaldatavale raamistikule jäetakse kohaldamisalasse kuuluvate tehingute seast välja grupisisesed tehingud, füüsiliselt arveldatavad valuutaforvardid ja -vahetustehingud ning tehingud instrumentidega, mis on määratletud sarnaselt liidu pandikirjadega. Neid tuleks siiski arvesse võtta tegevusgrupi keskmise tingliku koguväärtuse kindlaksmääramisel. Seetõttu ei tuleks käesolevat otsust kohaldada füüsiliselt arveldatavate kaubatuletisinstrumentide suhtes, välja arvatud kulla tuletisinstrumendid.
(1)

Määruse (EL) nr 648/2012 artiklis 13 on ette nähtud mehhanism, mille alusel on komisjonil õigus võtta vastu samaväärsust kinnitavaid otsuseid selle kohta, et kolmanda riigi õigus- ja järelevalvekord ning riiklikku sundi käsitlevad sätted on samaväärsed määruse (EL) nr 648/2012 artiklites 4, 9, 10 ja 11 sätestatud nõuetega, nii et vastaspooled, kes teevad kõnealuse määruse kohaldamisalasse kuuluvaid tehinguid ja kellest vähemalt üks on asutatud kõnealuses kolmandas riigis, tuleks lugeda täitvaks asjaomaseid nõudeid, kuna nad vastavad kõnealuse kolmanda riigi õiguskorra nõuetele. Samaväärsuse kinnitamine aitab kaasa määruse (EL) nr 648/2012 peaeesmärgi – vähendada süsteemset riski ja suurendada tuletisinstrumentide turu läbipaistvust – saavutamisele, tagades kolmandate riikidega kokku lepitud ja kõnealuses määruses sätestatud põhimõtete ühtse kohaldamise rahvusvahelisel tasandil.
(4)

Ravimiameti haldusnõukogu teavitas 8. aprillil 2021 esitatud sõltumatu auditiaruande alusel 21. aprillil 2021 komisjoni kooskõlas määruse (EL) nr 536/2014 artikli 82 lõikega 2 sellest, et ELi portaal ja ELi andmebaas on saavutanud täieliku toimivuse ning need süsteemid vastavad ravimiameti avaldatud toimimiskirjeldusele.
(3)

Komisjoni rakendusotsuses C(2013) 8876 on sätestatud, et Det Norske Veritasele antud tunnustuse omanik on DNV GL AS. Kõnealuse rakendusotsuse kohaselt on DNV GL AS kõigi tunnustatud organisatsiooni moodustavate juriidiliste isikute emaettevõtja määruse (EÜ) nr 391/2009 tähenduses.
(3)

Nõukogu tunnistab Aafrika ja ELi ühisstrateegia raames toimuva Aafrika ja ELi rahu- ja julgeolekupartnerluse, eelkõige Aafrika rahutagamisrahastu raames loodud koostööraamistiku jätkuvat strateegilist tähtsust ning Aafrika Liidu (AL) juhtivat rolli rahu ja julgeoleku säilitamisel Aafrika mandril, nagu on sätestatud Aafrika Liidu rahu- ja julgeolekunõukogu loomise protokolli artiklis 16. Nõukogu on jätkuvalt pühendunud sellele, et suurendada ALi suutlikkust selles valdkonnas, abistada Aafrika juhitavaid rahutagamisoperatsioone ning tugevdada Aafrika rahu ja julgeoleku struktuuri selle täieliku toimivuse saavutamiseks kooskõlas Aafrika Liidu ja Euroopa Liidu vahelise rahu, julgeolekut ja valitsemistava käsitleva 23. mai 2018. aasta vastastikuse mõistmise memorandumiga, samuti sellele, et säilitada väljakujunenud koostöömehhanismid, eelkõige partnerlusel, konsultatsioonidel ja tõhustatud strateegilisel koordineerimisel põhinev integreeritud lähenemisviis.
(1)

Euroopa Parlamendi ja nõukogu määruse (EL) 2017/746 (2) artikli 8 kohaselt eeldatakse, et seadmed, mis on vastavuses asjakohaste harmoneeritud standardite või nende standardite asjakohaste osadega, mille viited on avaldatud Euroopa Liidu Teatajas, vastavad nimetatud määruse nõuetele, mida need standardid või nende osad käsitlevad.
(1)

Euroopa Parlamendi ja nõukogu määruse (EL) 2017/745 (2) artikli 8 kohaselt eeldatakse, et seadmed, mis on vastavuses asjakohaste harmoneeritud standardite või nende standardite asjakohaste osadega, mille viited on avaldatud Euroopa Liidu Teatajas, vastavad nimetatud määruse nõuetele, mida asjaomased standardid või nende osad käsitlevad.
(1)

Kooskõlas nõukogu otsusega (EL) 2019/1580 (2) allkirjastati meeskonnaga õhusõidukite pakkumise kokkulepete ajalisi piiranguid käsitlev leping Euroopa Liidu, Ameerika Ühendriikide, Islandi ja Norra Kuningriigi vahel (edaspidi „leping“) (3)27. augustil 2019, eeldusel et see hiljem sõlmitakse. Lepingut, mis on lisatud otsusele (EL) 2019/1580 koos konsultatsioonide memorandumiga, (4) on ajutiselt kohaldatud alates selle allkirjastamise kuupäevast.
(4)

Kavandatav otsus, millega muudetakse turuintressi viitemäärade sätteid peaks tagama poliitika suurema sidususe ja ühtlustama laenuandmistavasid, mis tagaks osalistele võrdsemad tingimused. Lisaks lähendaks see riiklikult toetatavate ekspordikrediiditehingute puhul pakutavaid fikseeritud intressimäärasid turumääradele ja tagama, et need fikseeritud intressimäärad vastavad paremini erasektori finantsturgudel pakutavatele tingimustele. Nähakse ette kaheaastane üleminekuperiood, mille jooksul peaksid ekspordikrediidiasutused saama uued suunised vastu võtta ja need teatavaks teha.
(3)

Biotsiid Biobor JF sisaldab toimeaineid 2,2’-(1-metüültrimetüleendioksü)bis-(4-metüül-1,3,2-dioksaborinaani) (CASi number 2665-13-6) ja 2,2’-oksübis-(4,4,6-trimetüül-1,3,2-dioksaborinaani) (CASi number 14697-50-8), mida kasutatakse määruse (EL) nr 528/2012 V lisas määratletud tooteliiki 6 kuuluvates biotsiidides konservantidena toodete säilitamiseks. Kuna kõnealused toimeained ei ole loetletud komisjoni delegeeritud määruse (EL) nr 1062/2014 (2) II lisas, ei ole need hõlmatud määruses (EL) nr 528/2012 osutatud tööprogrammiga, mille eesmärk on kõigi biotsiidides sisalduvate olemasolevate toimeainete süstemaatiline läbivaatamine. Seepärast ei kohaldata kõnealuste toimeainete suhtes eespool nimetatud määruse artiklit 89 ning enne kui neid sisaldavatele biotsiididele saab anda loa ka riiklikul tasandil, tuleb neid hinnata ja need heaks kiita.
(3)

Biotsiid Biobor JF sisaldab toimeaineid 2,2’-(1-metüültrimetüleendioksü)bis-(4-metüül-1,3,2-dioksaborinaani) (CASi number 2665-13-6) ja 2,2’-oksübis (4,4,6-trimetüül-1,3,2-dioksaborinaani) (CASi number 14697-50-8), mida kasutatakse määruse (EL) nr 528/2012 V lisas määratletud tooteliiki 6 kuuluvates biotsiidides konservantidena toodete säilitamiseks. Kuna kõnealused toimeained ei ole loetletud komisjoni delegeeritud määruse (EL) nr 1062/2014 (2) II lisas, ei ole need hõlmatud määruses (EL) nr 528/2012 osutatud tööprogrammiga, mille eesmärk on kõigi biotsiidides sisalduvate olemasolevate toimeainete süstemaatiline läbivaatamine. Seepärast ei kohaldata kõnealuste toimeainete suhtes eespool nimetatud määruse artiklit 89 ning enne kui neid sisaldavatele biotsiididele saab anda loa ka riiklikul tasandil, tuleb neid hinnata ja need heaks kiita.
(3)

Kuna Reini laevaliikluse keskkomisjon (CCNR) on kogunud märkimisväärseid eksperditeadmisi siseveelaevade tehniliste nõuete väljatöötamisel ja ajakohastamisel ning selleks, et edendada ühtsete nõuete väljatöötamist selles valdkonnas, palus komisjon CCNRi sekretariaadil esitada aruande, mille eesmärk on hõlbustada HRBd käsitlevate andmete tehnilist analüüsi.
(4)

18. veebruaril 2021 teatas Kreeka hindav pädev asutus komisjonile, et kooskõlas määruse (EL) nr 528/2012 artikli 14 lõikega 1 on ta jõudnud otsusele, et taotlust on vaja täielikult hinnata. Määruse (EL) nr 528/2012 artikli 8 lõike 1 kohaselt teeb taotlust hindav pädev asutus taotluse täieliku hindamise 365 päeva jooksul pärast selle kinnitamist.
(7)

Sellest tulenevalt on tõenäoline, et tooteliiki 8 kuuluvates biotsiidides boorhappe kasutamise heakskiitmise otsus aegub taotlejast sõltumatutel põhjustel enne, kui võetakse vastu otsus selle uuendamise kohta. Seega on asjakohane lükata tooteliiki 8 kuuluvates biotsiidides boorhappe kasutamise heakskiitmise otsuse aegumiskuupäeva edasi taotluse läbivaatamiseks piisava ajavahemiku võrra. Lähtuvalt ajavahemikust, mis on ette nähtud taotlust hindavale pädevale asutusele hindamiseks ning kemikaaliametile arvamuse ettevalmistamiseks ja esitamiseks selle kohta, kas vähemalt üks määruse (EL) nr 528/2012 artikli 5 lõike 2 esimeses lõigus sätestatud tingimus on täidetud ja kas boorhappe heakskiitmise otsust võib seega uuendada, on asjakohane lükata boorhappe heakskiitmise otsuse aegumiskuupäeva edasi kuni 28. veebruarini 2024.